Source: http://www.danovecentrum.sk/clanok-z-titulky/zmeny-zakona-o-dph-v-roku-2018-toptema-dc-12-2017.htm
Timestamp: 2018-04-22 20:28:03+00:00

Document:
Pozrite si navrhované zmeny zákona o dani z pridanej hodnoty, ktoré majú vstúpiť do platnosti od 1. januára 2018.
Dátum publikácie:24.1.2018
S účinnosťou od 1. 1. 2018 vstúpil do platnosti zákon č. 334/2017 Z. z., ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov.
Základné zmeny a úpravy:
nový inštitút daňového zástupcu – v súvislosti s nadobudnutím tovaru z iného členského štátu, ktorý je určený na dodanie do iného členského štátu alebo tretieho štátu,
postúpenie pohľadávky v rámci uplatňovania osobitnej úpravy vzniku daňovej povinnosti na základe prijatej platby – nová úprava vzniku daňovej povinnosti a vzniku práva na odpočítanie dane,
povinnosť podávania súhrnných výkazov – zavádza sa aj pre zdaniteľné osoby, ktoré sú registrované podľa § 7 alebo § 7a zákona o DPH, ak sa zúčastňujú na trojstrannom obchode,
aplikácia osobitnej úpravy zdanenia prirážky cestovnými kanceláriami pri poskytovaní služieb cestovného ruchu – má byť uplatňovaná voči všetkým subjektom, a to aj v prípade, ak budú tieto služby poskytnuté platiteľovi dane na účely jeho pracovnej cesty,
povinnosť bezodkladného vrátenia zábezpeky daňovým úradom v prípade zrušenia registrácie pre daň,
aj pre zahraničnú zdaniteľnú osobu je možnosť vyhotoviť súhrnnú faktúru za nájom a dodávky elektriny, plynu, vody a tepla za obdobie 12 kalendárnych mesiacov,
zrušenie limitu 5 000 eur pri prenose daňovej povinnosti, ktorý je do 31. 12. 2017 platiteľ dane povinný uplatniť pri dodaní určitých komodít,
zosúladenie podmienky pri uplatňovaní trojstranného obchodu (prvý odberateľ nesmie byť usadený v členskom štáte druhého odberateľa) so Smernicou 2006/112/ES.
KLIKNITE SEM a vychutnajte si VIDEOŠKOLENIE k novele zákona o DPH účinnej od 1. 1. 2018
Rozšírenie povinnosti zložiť zábezpeku na daň
§ 4c ods. 1 písm. d), § 4c ods. 4
Dochádza k rozšíreniu povinnosti zložiť zábezpeku na daň o prípady, ak je žiadateľom fyzická osoba alebo právnická osoba, ktorá má ku dňu podania žiadosti o registráciu pre daň nedoplatok na DPH 1 000 eur a viac alebo ktorej bola zrušená registrácia pre DPH z dôvodu opakovaného porušovania povinností administratívnej povahy (nepodávanie daňových priznaní alebo kontrolného výkazu), opakovaného neplatenia vlastnej daňovej povinnosti, opakovanej nezastihnuteľnosti, prípadne z dôvodu opakovaného porušovania povinností pri vykonávaní daňovej kontroly.
Pri nezložení zábezpeky alebo jej zložení v nižšej výške sa použijú príslušné ustanovenia o exekučnom konaní – § 88 až § 153 zákona č. 563/2009 Z. z. daňový poriadok.
Povinnosť správcu dane vrátiť zábezpeku
§ 4c ods. 7
Po uplynutí 12 mesiacov je správca dane povinný vrátiť platiteľovi dane zábezpeku alebo jej časť, ktorá v rámci tohto obdobia nebola použitá na úhradu daňových nedoplatkov na DPH. Zákon o DPH platný do 31. 12. 2017 nerieši vrátenie zábezpeky v situácii, keď v rámci obdobia 12 mesiacov od zloženia zábezpeky dôjde k zrušeniu registrácie pre DPH, t. j. odpadne dôvod na ponechanie peňažnej zábezpeky v štátnom rozpočte.
Nové ustanovenie platné od 1. 1. 2018 stanovuje povinnosť daňovému úradu vrátiť bezodkladne zábezpeku alebo jej ostávajúcu časť v prípade, ak je fyzickej alebo právnickej osobe zrušená registrácia za platiteľa DPH. Vrátenie zábezpeky alebo jej ostávajúcej časti sa netýka prípadu, keď k zrušeniu registrácie dôjde z dôvodu zániku právnickej osoby bez likvidácie, t. j. keď právny nástupca je alebo sa stáva platiteľom dane.
Prvý odberateľ pri trojstrannom obchode
§ 17 ods. 4 písm. c) a § 45 ods. 1 písm. c)
Jednou z podmienok pre uplatnenie trojstranného obchodu podľa znenia zákona o DPH platného do 31. 12. 2017 je podmienka, že prvý odberateľ nesmie byť v členskom štáte druhého odberateľa registrovaný pre DPH. Takto ustanovenú podmienku trojstranného obchodu uplatňuje viacero členských štátov EÚ. Avšak článok 141 smernice 2006/112/ES o spoločnom systéme dane z pridanej hodnoty túto podmienku formuluje tak, že prvý odberateľ nesmie byť usadený v členskom štáte druhého odberateľa, t. j. nemôže mať sídlo a ani prevádzkareň v členskom štáte druhého odberateľa.
Úpravou ustanovenia § 45 ods. 1 písm. c) (podmienka, že prvý odberateľ nie je usadený v členskom štáte druhého odberateľa) došlo k zosúladeniu slovenského zákona o DPH s formuláciou podľa čl. 141 smernice o DPH.
Slovenský platiteľ DPH si objednal dodanie tovaru od poľského platiteľa registrovaného pre DPH v Poľsku.
Tovar ďalej dodáva platiteľovi DPH v ČR, ktorý je tam registrovaný pre DPH. Tovar bude dodávaný od poľského platiteľa priamo českému platiteľovi.
Slovenský platiteľ má pridelené v ČR identifikačné číslo pre DPH ako zahraničná osoba, nemá v ČR sídlo ani prevádzkareň, teda nie je v ČR usadený.
Skutočnosť, že slovenský platiteľ ako prvý odberateľ v trojstrannom obchode má české IČ DPH, nie je prekážkou toho, aby išlo o trojstranný obchod, a to z dôvodu, že ide o typ registrácie, pri ktorej je splnená podmienka, že zahraničná osoba v ČR nie je usadená.
Vznik stálej prevádzkarne a uplatňovanie metód na zamedzenie dvojitého zdanenia
Opravné faktúry na účely DPH
Uvedenie opravy základu dane a dane v daňovom priznaní a v kontrolnom výkaze, fakturácia energií
Výkazy pre DPH v roku 2018
20. Opatrenie Ministerstva financií Slovenskej republiky z 8. decembra 2017 č. MF/016923/2017-731, ktorým sa ustanovuje vzor daňového priznania k dani z pridanej hodnoty
22. Oznámenie Ministerstva financií Slovenskej republiky č. MF/016923/2017-731 o vydaní poučenia na vyplnenie daňového priznania k dani z pridanej hodnoty
23. Oznámenie MF SR č. MF/020671/2017-731 o vydaní poučenia na vyplnenie kontrolného výkazu k dani z pridanej hodnoty od 1. 1. 2018
Dôvodová správa k zákonu č. 334/2017 Z. z. (o dani z pridanej hodnoty)

References: § 7
 § 7

§ 4
 § 4
 § 88
 § 153

§ 4

§ 17
 § 45
 § 45
 čl. 141